የጨፌ ኦሮሚያ 10ኛ መደበኛ ጉባኤ በአዳማ አባ ገዳ አዳራሽ ተጀመረ
 – የጨፌ ኦሮሚያ 10ኛ መደበኛ ጉባኤ ዛሬ በአዳማ አባ ገዳ አዳራሽ ተጀምሯል።የክልሉ ምክትል ርዕሰ መስተዳድር አቶ አብዱልአዚዝ መሃመድ የዘንድሮውን በጀት አመት የሰባት ወራት የስራ አፈፃፀም ሪፖርትን ለጉባኤው ተሳታፊዎች በንባብ አቅርበዋል።በዚህም የክልሉን  ምርት እና ምርታማነት በማሳደግ፣ በንጹህ መጠጥ ውሃ አቅርቦት እና በስራ እድል ፈጠራ መስኮች የተሻለ አፈጻጸም ማሳየታቸውን አቶ አብዲላዚዝ አብራርተዋል። የጨፌ ኦሮሚያ ምክትል አፈ-ጉባኤ አቶ አብዲ ጠሃ ጉባኤውን ሲከፍቱ ባሰሙት ንግግር፤ ጉባኤው በተለያዩ ጉዳዮች ላይ ተወያይቶ የሚያፀድቅ ሲሆን፤ የጨፌውን አፈ-ጉባኤ እና የክልሉን ርዕሰ መስተዳደርም ይሰየማል ተብሎ ይጠበቃል። ጉባዔው ለሁለት ቀናት የሚቆይ ሲሆን፤  በቀረበው ሪፖርት ላይ ውይይት ካካሄደ በኋላ የተለያዩ አዋጆችን በማፅደቅና  በቀረበው ሪፖርት ላይ በመወያየት ተሻሽለው የቀረቡ የተለያዩ አዋጆችን  ያጸድቃል። ምንጭ፤ ኤፍ.ቢ.ሲ.